Sakeman skiet homself glo in pa se spreekkamerHenk Cronjé. Foto: Facebook Amanda Appelgryn, hospitaalwoordvoerder, het aan Maroela Media bevestig daar was ŉ skietvoorval in ’n private spreekkamer in die hospitaal. Sy kon geen verdere besonderhede bekend maak nie. Kapt. Chaka Marope, woordvoerder van die polisie, het intussen gesê die skietery het Vrydagoggend omstreeks 10:00 plaasgevind. “’n 40-jarige man het homself geskiet en is later dood.” Marope het gesê ŉ geregtelike doodsondersoek is geopen. Die oorledene is intussen geïdentifiseer as Henk Cronjé. Sy pa, Neil, het ŉ onkologie-praktyk by die hospitaal. Grey-kollege het intussen op Facebook geskryf: “Ons innige simpatie met die afsterwe van oud-Grey, Henk Cronjé. Mag sy familie en vriende vertroosting vind in hierdie moeilike tyd.” Volgens OFM was die pa en seun in ŉ hewige hofstryd gewikkel rakende ŉ bekende konferensie- en onthaalplek vir troues waarvan albei eienaars was.